Predkladacia správa

Rokovací poriadok výboru Bezpečnostnej rady Slovenskej republiky pre civilné núdzové plánovanie upravuje postavenie, zloženie a spôsob rokovania výboru Bezpečnostnej rady Slovenskej republiky  pre civilné núdzové plánovanie. Je vypracovaný v súlade s článkom 8 ods. 5 a 8 ústavného zákona č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu v znení ústavného zákona č. 113/2004 Z.z., ako aj § 6 a § 9 zákona č. 110/2004  Z.z. o fungovaní Bezpečnostnej rady Slovenskej republiky v čase mieru. Rokovacím poriadkom sa riadi činnosť výboru a schvaľuje ho vláda Slovenskej republiky.
Z dôvodu, že uplatňovanie predmetného rokovacieho poriadku v činnosti výboru Bezpečnostnej rady Slovenskej republiky  pre civilné núdzové plánovanie nemá finančný, ekonomický, environmentálny vplyv ani vplyv na zamestnanosť nebola v súlade s čl. 9 ods. 2 Smernice na prípravu a predkladanie materiálov na rokovanie vlády (schválená uznesením vlády SR č. 512 z 13. 6. 2001) vypracovaná príslušná doložka.
Predložený návrh prešiel medzirezortným pripomienkovým konaním formou skráteného postupu. Bol prerokovaný Bezpečnostnou radou Slovenskej republiky, ktorá na 8. zasadnutí dňa 9. novembra 2004 v uznesení č. 43 súhlasila s návrhom Rokovacieho poriadku Výboru Bezpečnostnej rady pre civilné núdzové plánovanie a odporučila jeho schválenie vládou Slovenskej republiky. Materiál je predkladaný na rokovanie vlády bez rozporov.